Ringenes herre (1978)

Handling

Tidlig i Midgards andre tideverv så smir alvesmeder de nitten maktens ringer, ni for dødelige menn, sju for dvergherrene og tre for alvekongene. Like etter smir Mørkets Herre Sauron den ene ringen, herskerringen. Når den siste alliansen av alver og menn bryter sammen så faller ringen i Prins Isildur fra den andre siden av havet, og etter at Isildur blir drept av orker, så blir ringen liggende på bunnen av elven Anduin. Igjennom tidene så fanger Sauron de ni ringene lagd for menn og gjør dem om til ringskrømt, forferdelige skapninger som saumfarer verden på jakt etter den ene ringen. Ringen ble funnet av to venner, hvorav den ene, Sméagol, ble så fristet av ringens kraft at han drepte sin venn Déagol for å få den. Ringen forkvaklet ham om til et forvridd, gurglende vrak kjent kun som Gollum. Han «kosteligste» ble senere oppdaget og tatt av Hobbiten Bilbo Lommelun ved en tilfeldighet.
Flere år senere, under Bilbos bursdagsfeiring i Hobsyssel, så kommer trollmannen Gandalv og forteller ham at han skal forlate ringen hos Frodo Lommelun. Bilbo sier seg enig, og forlater Hobsyssel. Sytten år går, og Gandalv finner ut at Hobsyssel er i fare: onde makter har funnet ut at ringen er i Lommelunernes besittelse. Gandalv møter Frodo for å forklare ringens historie og faren den utgjør for alle i Midgard. Frodo forlater sitt hjem, og tar ringen med seg.
Han er sammen med tre hobbittvenner, Pippin, Munti og Sam. Etter en heseblesendes flukt fra ringskrømtene som jaget dem så kommer endelig hobbitene til Bri, hvor de møter Aragorn (som først ble introdusert som Strider), en venn av Gandalv, som leder dem resten av veien til Kløvendal. Frodo blir stukket av en kniv innsvøpt i ond magi av ringskrømtet heksekongen fra Angmar på toppen av Blåstertoppen. Deler av kniven forblir i såret, og han blir sykere etterhvert som reisen fortsetter. Ringskrømtene tar dem igjen rett etter at de har møtt på alven Legolas, og ved en grunn elv like utenfor Kløvendal så blir ringskrømtene slukt av den forheksede elven. I Kløvendal blir Frodo helbredet av stedets herre, Elrond. Han møter Gandalv igjen, som er holdt fange av trollmannen Sarumann, som planlegger å slå seg sammen med Sauron, men som også ønsker ringen for seg selv. Bilbo, Gandalv og de andre diskuterer om hva de skal gjøre med den ene ringen, og Frodo melder seg frivillig til å dra til Mordor, hvor ringen kan bli utslettet. Frodo drar fra Kløvendal med åtte kompanjonger: Gandalv; Aragorn; Boromir, sønn av riksforstanderen i Gondor; Legolas; Gimli dvergen; og Frodos originale følge på tre hobbiter.
Deres forsøk på å krysse Tåkefjellene blir avskåret av mengder snø, og de blir tvunget til å ta veien under fjellene gjennom Moria. Moria var et oldtids dvergrike, men er nå fullt av orker og andre onde skapninger, og Gandalv faller ned i en avgrunn etter å nedkjempet en balrog. De gjenværende åtte medlemmene av brorskapet fortsetter gjennom alvporten Lothlórien, men Boromir forsøker å ta ringen fra Frodo. Frodo bestemmer seg for å forlate de andre for å fortsette på reisen alene, men trofaste Sam insisterer på å slå følge med ham.
Boromir blir drept av orker mens han prøver å forsvare Munti og Pippin. De blir fanget av orkene, som har som mål å ta dem med til Jarnagard gjennom landet Rohan. Hobbitene rømmer og flykter inn i Fangornskogen hvor de møter Treskjegg, en gigantisk trelignende skapning. Aragorn, Gimli og Legolas sporer Munit og Pippin; de finner til slutt små fotavtrykk og følger dem inn i Fangornskogen. Der finner de Gandalv, som de trodde døde i minene i Moria. De fire rir til Rohans hovedstad Edoras, hvor Gandalv forteller Kong Théoden at hans folk er i fare. Aragorn, Gimli og Legolas reiser da videre til forsvarsverket Helmsdjupet.
I mellomtiden så skjønner Frodo og Sam at Gollum forfølger dem, og fanger ham. Frodo får medfølelse med ham, og lar ham leve i bytte mot at han leder dem til Dommedagsberget. Gollum lover å lede dem til en hemmelig inngang inn i Mordor. Ved Helmsdjupet så kjemper Théodens menn for å motså angrepet fra orkene som er sendt av Sarumann. Gandalv ankommer neste morgen med Rohans riddere, akkurat i tide, og utsletter orkehæren.

Manuskriptskrivning og utvikling

Et tidlig utkast av filmen ble skrevet av Chris Conkling, som fortalte størstedelen av historien med tilbakeblikk, fra Muntis ståsted. Etter at Bakshi og Zaentz så Conklings første utkast så kalte de inn fantasy-forfatteren Peter S. Beagle for å omskrive stykket. Ifølge hjemmesiden til utgiveren Conlan Press så skrev Beagle flere utkast av manuskriptet for kun 5 000 USD, men han hadde fått løfte fra Saul Zaentz at han skulle leie han inn til andre bedre betalte prosjekter senere. Zaentz gikk senere tilbake på de løftene.
Filmen har noen avvik fra boka, men alt sett under ett så følger den Tolkiens fortelling ganske presist. Under tilpasningsprossessen så sa Bakshi at noen elementer i historien «måtte utelates, men ingenting av historien har egentlig blitt endret.» Filmen forkorter kraftig ned på Frodos reise fra Lommekroken til Bri. Han hopper over bonden Maggots hus, Frodos hus i Bukkland, og huset til den mystiske Tom Bombadill langt inne i Gamleskogen. Maggot og hans familie, og Bombadill og hans kone Goldberry er derfor alle fjernet, sammen med Feite Bolger, en hobbit som slår seg sammen med Frodo i begynnelsen. Ifølge Bakshi så er figuren Tom Bombadill «droppet» fordi «han dro ikke historien videre.»
Noen endringer var i klesbruken. For eksempel: Sarumann den Hvite får tittelen «Sarumann av Mange Farger» som i Tolkiens roman. I den så brukte han i utgangspunktet hvit, men modifiserte kåpen sin. Likevel, i filmen så er kåpen hans verken hvit eller farget, men har forskjellige skyggelegginger av rød. Legolas går i sølv og grå klær, selv om han i boka er «kledd i grønt og brunt». Aragorn gikk også i «rusten grønn og brun» i boka, men hans utstyr har forskjellige skyggelegginger av brunt i filmen. Boromir har på seg en hornhjelm, selv om det ikke er nevnt i boka.
I scenen hvor ringskrømtene ankommer hobbitens rom og flenger opp sengene deres, men finner ut at de ikke er der, er ikke i boka, bare ettervirkningene av det. Tolkien antyder også at angrepet som ble gjort av ringskrømtenes agenter i Bri kanskje inkluderte en Bill Ferny, ikke ringskrømtene selv (Selv om de var tilstede i byen).
Avbildningen av slaget om Helmsdjupet skiller seg litt fra noen detaljer i boka. Festningen selv er kalt «Helmsdjupet» i filmen, mens i boka var den kalt «Hornburg», og «Helmsdjupet» er navnet på dalen hvor festningen er lokalisert, eller mer presist, fjellkløften bak festningen. Den eksplosive sprengningsilden, her «Jarnagardflammen», blir vist som magiske prosjektiler skutt fra Jarnagard selv. Éomer er vist som en sviker funnet av Gandalv; sammen så redder de Helmsdjupet. I boka så var han tilstede under kampen, og Gandalv ankommer med Erkenbrand.

Animasjon

Publisiteten til filmen annonserte at Bakshi hadde laget «første filmmaleri» ved å benytte «en helt ny teknikk innen filmlaging» Mye av filmen benyttet seg av levende bilder som så ble rotoscopet for å lage et animert utseende. Dette sparte masse produksjonskostnader og ga de animerte figurene et mer realistisk utseende. Animasjonshistoriker Jerry Beck skrev i The Animated Movie Guide at «frem til nå så har ikke animerte filmer avbildet massive kampscener med hundrevis av figurer. Ved å bruke rotoscoping kunne Bakshi spore veldig komplekse scener fra de levende bildene og følge dem inn i animasjonen, og dermed dra fordeler av kompleksiteten levende bilder kan fange uten å måtte punge ut med de ekstreme kostnadene det er ved levende film.»